Na temelju članka 35. točke 3. Zakona o lokalnoj i područnoj (regionalnoj) samoupravi (”Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15., 123/17., 98/19. i 144/20.) i članka 37. podstavka 13. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. 11/15.-pročišćeni tekst 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) Županijska skupština Koprivničko-križevačke županije na 2. sjednici održanoj 6. rujna 2021. donijela je

**R J E Š E N J E**

 **o izmjenama Rješenja o izboru predsjednika, potpredsjednika i članova**

**Odbora za financije i proračun**

 **Županijske skupštine Koprivničko-križevačke županije**

**I.**

 U Rješenju o izboru predsjednika, potpredsjednika i članova Odbora za financije i proračun Županijske skupštine Koprivničko-križevačke županije („Službeni glasnik Koprivničko-križevačke županije“ broj 13/21.) u točki I. podtočka 1. mijenja se i glasi:

 „1. VJEKOSLAV MALETIĆ (MREŽA) iz Ferdinandovca za predsjednika.

Podtočka 3. mijenja se i glasi:

 „3. ANA KONČURAT (Lista grupe birača) iz Križevaca, za članicu.“.

Podtočka 5. mijenja se i glasi:

 „5. SANDRA SINJERI (SDP) iz Koprivnice, za članicu.“.

**II.**

Ovo Rješenje objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 021-06/21-01/2

URBROJ: 2137/1-02/03-21-5

Koprivnica, 6. rujna 2021.

PREDSJEDNIK

 Damir Felak, dipl. ing., v.r.

**Obrazloženje**

Članu Županijske skupštine Koprivničko-križevačke županije, Mariju Rajnu iz Križevaca danom 19. srpnja 2021. godine započinje mirovanje mandata iz osobnih razloga. Nadalje i gospodin Ivan Sabolić 28. srpnja 2021. godine dostavio je pisanu obavijest o stavljanju mandata člana Županijske skupštine u mirovanje.

 Mario Rajn je na konstituirajućoj sjednici Županijske skupštine izabran za predsjednika, a Ivan Sabolić za člana Odbora za financije i proračun, a tijekom mirovanja mandata, prava i obveza izabranih članova predstavničkog tijela miruju.

Slijedom opisanog, a sukladno postignutom dogovoru političkih stranaka i nezavisnih članova zastupljenih u Županijskoj skupštini, Odboru za izbor i imenovanja, stigao je zahtjev da se utvrdi prijedlog kojim će se:

* za predsjednika Odbora izabrati Vjekoslav Maletić iz Ferdinandovca, koji je prvobitnim Rješenjem izabran za člana Odbora,
* umjesto Marija Rajna iz Križevaca koji je prvobitnim Rješenjem izabran za predsjednika, izabrati Ana Končurat iz Križevaca, za članicu,
* a umjesto Ivana Sabolića iz Legrada, kao člana Odbora, izabrati Sandra Sinjeri iz Koprivnice za članicu.

Predlaže se Županijskoj skupštini Koprivničko-križevačke županije donošenje Rješenja o izmjenama Rješenja o izboru predsjednika, potpredsjednika i članova Odbora za financije i proračun Županijske skupštine Koprivničko-križevačke županije.

UPRAVNI ODJEL ZA POSLOVE ŽUPANIJSKE SKUPŠTINE

I PRAVNE POSLOVE